একজন শিল্পী সব সময়েই তার সমাজ, মানুষ ও বিশ্বের প্রতি সুনির্দিষ্ট ব্যক্তিগত ও সামাজিক দায় বহন করেন। কখনো কখনো এই দায় সেই শিল্পীকে তার সমাজ ও সময়ের বিরুদ্ধে তীব্র দ্বন্দ্বে লিপ্ত করে। তার ওপর নেমে আসে অবিচার ও নির্যাতন। সেখানে তার প্রতিপ হিসেবে আসে ঘুণেধরা-কায়েমি সমাজ, ধর্ম, রাষ্ট্র, বণিক এবং তাবৎ বিদ্যমান ব্যবস্থা রাকারীর দল। আর মানবতাবাদী, দূরদৃষ্টিসম্পন্ন ও প্রতিবাদী শিল্পীরা এ ব্যবস্থাকে ভেঙে ফেলতে চান। কারণ তারা জানেন এইসব ব্যবস্থার ফলে পৃথিবীর ইতিহাসে এমন সময় খুবই কম এসেছে, যে সময় মানুষ সার্বিকভাবে, সত্যিকার অর্থে মহৎভাবে বেঁচেছে। বরং মানুষের ইতিহাস পান্তরে নিরন্তর সংগ্রামেরই ইতিহাস_ অন্যায়, অসত্য, শোষণ, নির্যাতন, বঞ্চনা, ুধা, দারিদ্র্যের বিরুদ্ধে আত্মপ্রতিষ্ঠার ও মানবিকতা প্রতিষ্ঠার সংগ্রামের ইতিহাস। আর এ সংগ্রাম যতটা না প্রাকৃতিক শক্তির বিরুদ্ধে, তার চেয়ে অনেক বেশি মানুষেরই বিরুদ্ধে_ এক শ্রেণীর বিরুদ্ধে আরেক শ্রেণীর মানুষের।